Jabuli 24
Kabaka me deyo
1-Lobo kacel ki jami ducu ma tye iye gin jami pa Rwot;
lobo kacel ki jo ducu ma gibedo iye bene mere.
2En con oketo lobo i wi nam,
dok oketo te gutine ocuŋ matek i dye pii me nam matut.
3Aŋa ma tye ki twero me ito malo i wi got pa Rwot?
Aŋa ma twero cuŋ i kabedone maleŋ?
4-Ŋat ma tiyo gin ma atir, dok ma cwinye leŋ,
ŋat ma pe miyo kwone me woro cal lubaŋa-gu,
dok ma pe kwoŋo kwoŋ ki goba.
5Rwot bimiye gum,
Lubaŋa lalarre bimiyo en loyo kop.
6Meno gin aye jo ma giyenyo en,
gin jo ma gibino i nyim Lubaŋa pa Yakobo.
7Wutiŋŋe, wuyabbe malac, wun dog cel!
Wuyabbe, wun doggola macon,
wek kabaka me deyo odony.
8Aŋa ma kabaka me deyo?
En Rwot matek ma tye ki twer,
en Rwot matek ma loyo lewny!
9Wutiŋŋe, wuyabbe malac, wun dog cel!
Wuyabbe, wun doggola macon,
wek kabaka me deyo odony.
10Kabaka me deyo man en aŋa?
Rwot me mony
aye kabaka me deyo!